**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 16.08.2022, ora 08.00 – 17.08.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.08.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 16.08.2022, la ora 11:30, atenţionarea hidrologică nr. 48-COD GALBEN, valabilă în intervalul 16.08.2022, ora 12:00-17.08.2022, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE, astfel:**

**-în intervalul 16.08.2022, ora 12:00 – 17.08.2022, ora 12:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior **(judeţul Maramureş)**,Someşul Mare – bazin superior şi afluenţi bazin mijlociu şi inferior **(judeţul Bitriţa Năsăud)**, Mureş – bazin amonte S.H. Glodeni, Niraj, Târnava Mică – bazin amonte S.H. Sărăţeni şi afluenţii aferenţi sectorului aval S.H. Sărăţeni – amonte S.H. Târnăveni **(judeţele: Harghita şi Mureş)**, Suceava – bazin superior şi afluenţi bazin mijlociu şi inferior **(judeţul Suceava)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**, Bistriţa – bazin superior şi afluenţi bazin mijlociu şi inferior **(judeţele: Suceava, Neamţ, Harghita şi Bacău)**, Trotuş – bazin superior şi afluenţi bazin mijlociu şi inferior **(judeţele: Neamţ, Bacău, Harghita, Covasna şi Vrancea)**, Bârlad – bazin superior şi afluenţi bazin mijlociu şi inferior **(judeţele: Neamţ, Iaşi, Vaslui, Bacău, Vrancea şi Galaţi)**,Jijia – bazin superior şi afluenţi bazin mijlociu şi inferior **(judeţele: Botoşani şi Iaşi)**.

**-în intervalul 16.08.2022, ora 12:00 – 16.08.2022, ora 24:00** pe râurile din bazinele hidrografice: Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Târnava – amonte S.H. Brănişca **(judeţele: Alba, Sibiu şi Hunedoara)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Maramureş, Bistriţa Năsăud, Harghita, Suceava şi Neamţ.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, BACĂU,* *BIHOR, BISTRIŢA-NĂSĂUD, BOTOŞANI, CLUJ, COVASNA, GALAŢI, HARGHITA, HUNEDOARA, IAŞI, MARAMUREŞ, MUREŞ, NEAMŢ, SIBIU, SUCEAVA, VASLUI şi VRANCEA*** *(18 prefecturi)-***COD GALBEN*.***

**Debitele au fost în creștere** datorită precipitațiilor sub formă de aversă căzute în interval și propagării pe râurile din bazinele hidrografice: Vişeu, Iza, Someş, Arieş, Siret (exceptând Râmnicu Sărat şi Buzău), Bârlad, afluenții Prutului şi pe cele din bazinele superioare ale Mureşului şi Târnavelor.

Pe celelalte râuri debitele au fost relativ staționare, exceptând râurile din Dobrogea, unde au fost în scădere.

Scurgeri importante pe versanți, torenți, pâraie și creșteri mai importante de niveluri și debite s-au produs pe unele râuri mici din zonele de deal și munte din nordul, estul şi centrul țării datorită precipitațiilor sub formă de aversă înregistrate, cu caracter torențial, mai însemnate cantitativ.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mici (sub 30% din mediile multianuale lunare) pe: Barcău, Bârzava, Moravița, Amaradia, Tazlău, Râmnicu Sărat, Jijia, pe cursurile superioare ale Siretului, Bârladului şi Prutului şi pe unii afluenți din bazinul mijlociu și inferior al Oltului și din bazinul superior al Argeșului.

În interval au fost emise o **avertizare** și patru **atenționări hidrologice** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere** datorită precipitațiilor sub formă de aversă prognozate și propagării pe râurile din bazinele hidrografice: Vişeu, Iza, Someş, Arieş, Siret (exceptând Râmnicu Sărat şi Buzău), Bârlad, afluenții Prutului şi pe cele din bazinele superioare ale Mureşului şi Târnavelor.

Pe celelalte râuri debitele au fost relativ staționare, exceptând râurile din Dobrogea, unde au fost în scădere.

Sunt posibile scurgeri importante pe versanţi, torenţi și pâraie, viituri rapide cu posibile efecte de inundaţii locale şi creşteri mai importante de debite şi niveluri, cu atingerea și depășirea **COTELOR DE ATENȚIE,** pe unele râuri din zonele de deal și munte din nordul, centrul şi estul țării, datorită averselor torențiale, însemnate cantitativ, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 16-17.08.2022 **a fost** **în uşoară scădere, având valoarea de 1750 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere pe sectorul Gruia-Călărași și relativ staționare pe sectorul Cernavodă-Tulcea.

**Debitul la intrarea în ţară** (secţiunea Baziaş) **va fi** **staționar (1750 m3/s).**

În aval de Porțile de Fier debitele în scădere pe sectorul Gruia-Hârşova și relativ staționare pe sectorul Vadu Oii-Tulcea.

**2.** **Situaţia meteorologică în intervalul 16.08.2022, ora 08.00 –17.08.2022, ora 06.00**

**În ţară,** în regiunile vestice și sudice vremea a fost călduroasă, izolat caniculară după-amiaza, când și disconfortul termic a fost ridicat, iar indicele temperatură-umezeală (ITU) a depășit ușor, pe spații mici, pragul critic de 80 de unități. Manifestări specifice instabilității atmosferice (averse și descărcări electrice) au fost, în special după-amiaza și seara, în regiunile din jumătatea nordică a țării și pe arii restrânse în celelalte zone. Ploile au avut și caracter torențial, iar cantitățile de apă au depășit pe alocuri 20...30 l/mp și izolat, în Moldova, 50 l/mp. Vântul a suflat slab și moderat, cu intensificări de scurtă durată asociate averselor. Temperaturile maxime, în creștere îndeosebi în regiunile sudice, s-au

încadrat între 24 de grade la Rădăuți, Suceava, Cotnari și Miercurea Ciuc și 36 de grade la Zimnicea și Turnu Măgurele. La ora 06 temperatura aerului avea valori cuprinse între 13 grade la Întorsura Buzăului și Câmpeni și 23 de grade la Sulina, Constanța-dig, Mangalia și Drobeta-Turnu Severin. Dimineața, pe suprafețe foarte mici în depresiuni, s-a format ceață.

**Observație:** în intervalul de diagnoză au fost în vigoare 26 mesaje pentru fenomene meteorologice periculoase imediate, după cum urmează:

-11 avertizări cod portocaliu: 5 emise de către SRPV Bacău, 2 emise de către SRPV Timișoara și câte 1 emisă de către SRPV Constanța, SRPV Craiova, SRPV Sibiu și SRPV Cluj;

-15 atenționări cod galben: 4 emise de către SRPV Timișoara și SRPV Constanța, 3 emise de către SRPV Craiova, 2 emise de către SRPV Bacău și câte 1 emisă de către SRPV Sibiu și SRPV Cluj.

**La Bucureşti** vremea s-a încălzit față de ziua precedentă, după-amiaza a fost caniculă și disconfort termic ridicat, iar indicele temperatură-umezeală (ITU) a depășit ușor pragul critic de 80 de unități. Cerul a fost variabil, cu unele înnorări în orele serii, când în unele cartiere au fost ploi slabe de scurtă durată. Vântul a suflat slab și moderat. Temperatura maximă a fost de 35 de grade la toate stațiile meteo, iar la ora 06 se înregistrau 17 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 17.08.2022, ora 08.00–18.08.2022, ora 8.00**

**În ţară** vremea va deveni călduroasă în majoritatea zonelor, iar în vest şi în sud va fi caniculă și disconfort termic ridicat, iar indicele temperatură-umezeală (ITU) va depăși local pragul critic de 80 de unități. Temperaturile maxime se vor încadra în general între 25 şi 36 de grade, iar cele minime vor fi cuprinse între 12 și 23 de grade. În zonele montane, în special în Carpații Orientali și în regiunile nordice, estice și centrale, cu precădere după-amiaza și seara, vor fi perioade cu înnorări accentuate, local averse și descărcări electrice. În restul teritoriului, cerul va fi variabil, iar astfel de fenomene vor fi pe spații mici. P alocuri, cantitățile de apă vor fi mai însemnate și vor fi posibile căderi de grindină. Vântul va sufla slab și moderat, cu intensificări la munte, iar de scurtă durată și în timpul ploilor.

**La Bucureşti** vremea va fi călduroasă, disconfortul termic va fi în creștere, iar indicele temperatură-umezeală (ITU) va atinge pragul critic de 80 de unități. Cerul va fi variabil, iar vântul va sufla slab și moderat. Temperatura maximă se va situa în jurul valorii de 34 de grade, iar cea minimă va fi de 18...19 grade.

***II. CALITATEA APELOR***

**Pe râurile interioare**

**G.N.M.-C.J. Hunedoara** revine cu informaţii despre mortalitatea piscicolă semnalată în data de 12.08.2022 pe râul Sibişel în zona comunei Beriu. În urma verificărilor efectuate în aceeaşi zi în lungul râului au fost identificate cca 30 de exemplare de peşti morţi (puiet de 5-6 cm lungime), iar în imediata vecinătate a râului, pe iazul piscicol deţinut de S.M.U. Ade Raul S.R.L. Orăştie-punct de lucru Beriu, au fost de asemenea identificaţi peşti morţi, la marginile iazului apa având un colorit verzui din cauza dezvoltării masive a algelor. Personalul S.G.A. Hunedoara a prelevat probe de apă din conducta de evacuare din iazul piscicol şi din râul Sibişel (din amonte şi din aval de evacuare). Rezultatele analizelor acestora indică o valoare redusă a oxigenului la punctul de evacuare din iaz, valorile acestuia fiind normale în amonte şi în aval de evacuare. Administratorului iazului i s-a impus măsura de predare a peştilor morţi către o societate specializată în vederea neutralizării acestora.

Pe fluviul Dunărea şi pe Marea Neagră nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Timiș** informează că în data de 12.08.2022, în intervalul orar 09:20-09:35, s-a produs o poluare a aerului cu 3000 mc de gaze în zona comunei Teremia Mare, în urma coroziunii colectorului de gaze LTS Călacea-Sânnicolau Mare –tronson 6, zona Nerău, aparţinând operatorului Expert Petroleum. **Măsuri:** s-a izolat în cel mai scurt timp posibil tronsonul de colector avariat şi au început lucrările de remediere. Suprafaţa afectată în urma reparaţiei colectorului este de 20 mp. Colectorul a fost remediat cu forţe proprii prin montare şarnieră în data de 12.08.2022, la ora 13:00.

**Agenţia Naţională pentru Protecţia Mediului** informează că din rezultatele analizelor efectuate în intervalul 12-14.08.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită:**

**-în data de 12.08.2022 la staţia: CL-3** (comuna Modelu)**;**

**-în data de 14.08.2022 la staţia TM-5** (municipiul Timișoara)**.**

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare